Resensies van Nieu-Bethesda - Bladsy 8
Crizette V. - 28th November 2016
Go and experience the fossils as well! Very interesting and great guide.
Eureka B. - 21st November 2016
Die dorpie kort beslis meer kaartfasiliteite of ten minste 'n ATM. Dis nogal 'n skok vir die sisteem om nêrens geld te kon trek of 'n kaart te gebruik nie. Daar was net by die Uil-huis 'n kaartmasjien. Gelukkig is die mense in die dorp gaaf genoeg om kontant te gee wanneer jy 'n EFT doen.
Nico S. - 12th November 2016
Ons gaan baie Nieu-Bethesda toe, maar dit lyk asof die dorp besig is om agteruit te gaan wat baie hartseer is – veral die Two Goats Deli. Al besigheid wat vooruitgaan is Die Waenhuis.
Mardene V. - 3rd November 2016
Stukkie hemel op aarde! Beste plek om af te skakel en al die skoonheid te geniet.
Martin L. - 20th October 2016
Was nie my eerste besoek nie, en hopenlik DV ook nie my laaste nie!
Marié G. - 17th October 2016
'n Paar goedbewaarde geheime is daar verskuil: die bierbrouery en die eetplekke bied baie lekker produkte aan.
Thea-marie D. - 10th October 2016
'n Sielsverrykende ervaring. Sal baie graag weer wil teruggaan, en die stilte en dorpsgeluide gaan inasem. Karoo is 'n belewenis deur Nieu-Bethesda!
Carel B. - 6th October 2016
Die stuk grondpad tussen die teerpad van Graaff-Reinett na Nieu-Bethesda is in haglike toestand, nie goeie advertensie vir die dorp. Baie eetplekke en spesiale dorp met rustigheid, die Lorimar fietstoer was die moeite werd.
Carmi V. - 5th October 2016
Wat 'n mooi dorpie. Het 'n boek oor Helen Martins gelees op skool en wou nog altyd haar plek besoek. Was definitief 'n hoogtepunt wat deel gevorm het van ons vakansie!
Laurette H. - 4th October 2016
Ek het my hart op Nieu-Bethesda verloor! Dit is 'n pragtige Karoodorpie met vriendelike mense en is so rustig. Dit was lekker om vroegoggend 'n hoenderhaan te hoor kraai en saans kon ons nog veilig in die strate rondloop. Die Uilhuis en Helen Martins se hartseer verhaal was een van my hoogtepunte met ons besoek daar. Ek gaan beslis weer hierdie spesiale dorp besoek in die toekoms.
Wilna J. - 24th September 2016
Nieu-Bethesda bied baie meer as net die uilhuis. Dit is 'n pragtige dorpie om te besoek met puik verblyf en lekker eetplekke, maar ook baie rustig om net die natuur te geniet en te ontspan. Dit was ons tweede besoek, en ons sal verseker weer terugkeer.
Michael A. - 18th September 2016
The Owl House, Fossil Centre, Church and graveyard make the visit really worthwhile. Be prepared to pay city prices for most foods/beverages. The friendly bookshop is well stocked. The local crafters make good products and each tourist should support them
Magda D. - 3rd September 2016
Weliswaar 'n besoek werd in 'n mens se leeftyd. Wees voorbereid dat opsies vir aandete beperk is.
Christine L. - 24th August 2016
'n Groot verrassing. Die Uilhuis ongelooflik interessant. Die bierbrouery 'n wenresep en Jacob met sy donkierit 'n juweel. Naas Montagu, my gunsteling battery-herlaai-dorp.
'n Bonus is die toer deur die dorpie op Jakob van Staden se donkiekar. Kry gerus sy nommer by die Uilhuis en kontak hom. Dit was ons hoogtepunt! Hy het groot geword in die omgewing en ken die geskiedenis en die plek soos die palm van sy hand. Die Uilhuis is iets besonders om te besoek. Die dorpie is 'n lafenis vir die rustige reisiger. Skape en Perde loop in die dorpstrate rond. Van die winkeltjies is slegs oop gedurende hoogseisoen. Verskillende staproetes kan in die omgewing gedoen word. Sal aanbeveel dat daar meer as een aand oorgeslaap word. Pragtige murasies en ander opsies vir die entoesiastiese fotograaf. Tieners kan die dorpie dalk as bietjie stil ervaar, maar vir ons was dit 'n lafenis vir die siel!
Yolanda K. - 18th July 2016
Ons het by die gallery geëet, baie vriendelike, goeie diens met lekker boerekos.
Belinda . - 15th July 2016
Nieu-Bethesda was een van ons hoogtepunte van die 2 weke toer.
Helena M. - 13th July 2016
Die besoek aan die Uilhuis is verseker die moeite werd. Dis jammer dat daar nie meer aandenkings (behalwe vir die uile) te koop aangebied word nie.
Waldo K. - 11th July 2016
Beslis 'n besoek werd. Gaan kyk na die Uilhuis, drink 'n bier by die Sneeuberg brouery.
Heidi S. - 11th July 2016
Iets wat mens moet beleef.
Alida M. - 3rd March 2016
Hierdie dorpie is vol stories, mooi dinge en 'n saligheid wat bekoor. Dit moet definitief deel van jou roete wees!
Rouxne J. - 22nd February 2016
Ons het die teerpad gevat, net die laaste entjie was bietjie sleg, baie klipperige pad en bygesê het ons in die reën daar aangekom. Ons het rondgeloop na die verskillende eetplekke, kuns en fossiele ook gaan kyk. Al die mense is baie vriendelik en verwelkomend en staan nie terug om vir jou meer van hul dorp te wys nie. Ons het dit as halfpad oorslaap gebruik oppad see toe, maar sal graag weer wil kom vir naweek wegbreek. Hoogsaanbeveel!
Louise V. - 18th February 2016
Die Uilhuis was definitief 'n hoogtepunt! Ons het vreeslik lekker gekuier en geëet op die Karoo Lam se stoep. Vreeslike vriendelike mense, ons wil definitief teruggaan.